Semmi extra, csak Hosszú Katinka megint nyert négy aranyérmet
Pontosan három héttel a játék indulása után kiderült, hogy kinek sikerült megszerezni a dzsungel uralkodójának járó címet.
Hosszú Katinka négy aranyérmet nyert a rövidpályás úszó világkupa-sorozat berlini versenyének szerdai második napján.

A háromszoros olimpiai bajnok klasszis – aki kedden három számban, 200 méter gyorson, 200 méter vegyesen és 200 méter háton diadalmaskodott – 100 méter háton (55.60 mp), 400 méter gyorson (4:02.11 p), 100 méter vegyesen (57.12 mp), valamint 400 méter vegyesen (4:25.69 p) nem talált legyőzőre. Hosszú e mellett két bronzéremmel gazdagodott, hiszen 100 méter gyorson (52.25 mp) és 50 méter pillangón (25.73 mp) is harmadikként csapott célba.

A riói játékokon három aranyat és egy ezüstöt gyűjtött magyar úszó, aki 2012 óta eddig minden évben megnyerte a vk összesített pontversenyét, a sorozat múlt heti első állomásán, a franciaországi Chartres-ban hét számban diadalmaskodott.

Jakabos Zsuzsanna 100 gyorson, 400 vegyesen és 200 pillangón is a negyedik helyen csapott célba.

A következő viadal Moszkvában lesz szombaton és vasárnap.
sport